b'\n_START_ARTICLE_\nOskrbovalna veriga\n_START_SECTION_\nGLAVNE ODLO\xc4\x8cITVE V OSKRBOVALNI VERIGI\n_START_PARAGRAPH_\nGlavne odlo\xc4\x8ditve v oskrbovalni verigi obsegajo \xc5\xa1tiri glavna podro\xc4\x8dja:_NEWLINE_\xe2\x80\xa2 Lokacija, ki zajema odlo\xc4\x8ditev glede lokacije proizvodnih objektov, to\xc4\x8dk skladi\xc5\xa1\xc4\x8denja in nabave. Potem, ko je lokacija definirana, so dolo\xc4\x8dene tudi poti proizvoda od lokacije objektov do potro\xc5\xa1nikov. Hkrati dolo\xc4\x8ditev lokacije pomeni strategijo nastopa na trgu, saj so od nje odvisni prihodki, stro\xc5\xa1ki in raven oskrbe potro\xc5\xa1nikov._NEWLINE_\xe2\x80\xa2 Proizvodnja, ki vklju\xc4\x8duje odlo\xc4\x8ditve o tem, kaj proizvesti in v katerih obratih o alokaciji dobaviteljev v posami\xc4\x8dnih obratih. Te odlo\xc4\x8ditve v veliki meri vplivajo na prihodke, stro\xc5\xa1ke in raven potro\xc5\xa1nikovega zadovoljstva z oskrbo podjetja. Pomembna je dolo\xc4\x8ditev proizvodne kapacitete, razporeditev proizvodov po strojih in dolo\xc4\x8ditev glavnega proizvodnega programa._NEWLINE_\xe2\x80\xa2 Zaloge, kar se nana\xc5\xa1a na na\xc4\x8din upravljanja z zalogami. Zaloge nastajajo v vsaki fazi oskrbovalne verige kot repromaterial, polproizvodi ali kon\xc4\x8dni proizvodi. Obstajajo pa tudi medprocesne zaloge med posami\xc4\x8dnimi obrati na razli\xc4\x8dnih lokacijah._NEWLINE_\xe2\x80\xa2 Transport, kar je strate\xc5\xa1kega pomena. Te odlo\xc4\x8ditve so tesno povezane z odlo\xc4\x8ditvami o zalogah, kar je najbolj\xc5\xa1a odlo\xc4\x8ditev o na\xc4\x8dinu transporta, pogosto izbrana z odlo\xc4\x8ditvijo med stro\xc5\xa1ki uporabe dolo\xc4\x8denega na\xc4\x8dina transporta, ki je v indirektni stro\xc5\xa1kovni povezavi s stro\xc5\xa1ki zalog. Zato raven servisiranja potro\xc5\xa1nikov in geografska lokacija igrata klju\xc4\x8dno vlogo pri teh odlo\xc4\x8ditvah.'